Document ID: /roh_data/filtered/fineweb-2-filterrobots_roh.jsonl.gz/45617

Feldenkrais - ina scuverta
ed ina scola da la percepziun
I dat carstgauns che sentan lur corp pir cura che quel fa mal ubain cura ch'insatge na funcziuna betg pli sco quai ch'i stuess. Daspera è la percepziun da l'agen corp insatge captivant ed interessant. La finala essan nus en noss corp uschè ditg che nus vivain. E percorscher quai ch'ins senta en l'agen corp vul dir: percorscher sasez.
In dals cudesch da Moshé Feldenkrais porta il titel: "Die Entdeckung des Selbstverständlichen". Igl è in invit, "das zu entdecken, was Sie immer schon gewusst und wovon Sie dennoch keine Ahnung haben".
En quest curs dad in di sa baratta teoria e pratica. Vus vegnis a giaschair pliras giadas giun plaun, suandar mias indicaziuns verbalas per percepziun e moviment e Vus vegnis a patratgar quei che Vus faschais ed a percorscher quai che Vus sentis. Quai è atgnamain tut – ed i vegn a dar bler da surstar.
Publicum en mira:
Feldenkrais è insatge per umens e dunnas, per giuven e vegl. Intgantads da questa metoda èn cunzunt carstgauns ch'han mirveglias e ch'èn averts per experientschas novas.